**Versek drámajátékkal fűszerezve**

**1. Weöres Sándor: Haragosi** - **Vers mozgással, ritmussal kísérve**

Fut, robog a kicsi kocsi,
rajta ül a Haragosi,
din don diridongó.
Ha kiborul az a kocsi,
Leröpül a Haragosi,
din don diridongó.

Fut a havon a fakutya,
vele fut a retyerutya,
din don diridongó.
Ha kiborul a fakutya,
Lepotyog a retyerutya,
din don diridongó.

**2. Erről jut eszembe**

A játékosok körbe ülnek. Az első mond egy szót. A mellette ülőnek olyan szót kell mondania, a kapcsolatos az előző szóval, tehát arról jutott az eszébe. Ha a kapcsolat nem nyilvánvaló, bárki rákérdezhet az összefüggésre. Ha a játékos nem tudja a kapcsolatot megmagyarázni kiesik vagy zálogot ad . A hívó szó a **kocsi.**

**3. Megy a gőzös – vonatos játék**

Csak az szállhat fel, aki vonattal, utazással kapcsolatos szót tud mondani. Ismételni nem szabad.

**4. Búth Emília: Megy a gőzös c. verse 1. oldal**

- vers olvasása

- rímek keresése

- szómagyarázat

- képek keresése a versben

- sorok, versszakok elmutogatása- ki kell találni, hogy melyikről van szó

**5. KÁCS - Keveredj, állj, csoportosulj!**

Járműveket mondok, ahány szótagú, annyi fős csoportba kell csoportosulni. (Keveredj, állj, villamos – tehát 3 fős csoportok alakulnak.)

Keveredj, állj, vonat; Keveredj, állj, autóbusz; Keveredj, állj, motorkerékpár; Keveredj, állj, villamos

**6. Fecske Csaba: Zsúfolt villamos c. verse 26. oldal**

- vers olvasása

- rímek keresése

- szómagyarázat

- humoros részek, szójátékok keresése

- zsúfolt villamoson utazunk- dramatizálás, kinevezünk egy buszsofőrt, aki jelzi, hogy mi történik. (kanyarodás, bukkanó, lejtő, fékezés stb.)

**7. Kézalagút**

A gyerekek felsorakoznak egymással szemben egy hosszú sorban, tenyereiket a fejük fölött középen összeillesztve alagutat képeznek. Az utolsó pár mindig előrebújik az alagútban, és beáll az első helyre. Közben énekelhetnek, biztathatják az alagútban levőket.

**8. Haász János: Záródnak az ajtók c vers 26. oldal**

- vers olvasása

- rímek keresése

- szómagyarázat

- humoros részek, szójátékok keresése

- vers olvasása különféle módon (dühösen, vidáman, lassan, szótagolva, rap- stílusban, flegmán, szomorúan, változó hangmagasságban stb.)

**9. Levezető játék: Helikopterbevetés**

Utaztunk már föld alatt, földön most a levegőben fogunk.

Felpörgető, vicces kántálós, mutogatós játék. Szükséges egy lelkes, hangosan kiabáló irányító ember, aki előmondja a szöveget, és közben mutatja a mozdulatokat is. A cél, hogy a lehető leghangosabban, a lehető legviccesebb pózban kiabáljunk közösen, s közben próbáljuk megőrizni a helikopter bevetés “komolyságát” és “fegyelmezettségét”. Mindemellett természetesen fejlesztjük a verbális memóriát, a mozgáskoordinációt, oldjuk az esetleges feszültségeket, s ráhangoljuk a gyerekeket a közös játékra.

A szöveg:

Kezet elöl.

Ez egy helikopter bevetés, helikopter, helikopter, helikopter bevetés.

Kezet elöl, hüvelykujj fent.

Ez egy helikopter bevetés, helikopter, helikopter, helikopter bevetés.

Kezet elől, hüvelykujj fent, könyök hátra.

Ez egy helikopter bevetés, helikopter, helikopter, helikopter bevetés.

Kezet elöl, hüvelykujj fent, könyök hátra, térd rogyaszt.

Ez egy helikopter bevetés, helikopter, helikopter, helikopter bevetés.

Kezet elöl, hüvelykujj fent, könyök hátra, térd rogyaszt, fenék kint.

Ez egy helikopter bevetés, helikopter, helikopter, helikopter bevetés.

Kezet elöl, hüvelykujj fent, könyök hátra, térd rogyaszt, fenték kint, nyelvet ki.

Ez egy helikopter bevetés, helikopter, helikopter, helikopter bevetés.